钦定古今图书集成/明伦汇编/官常典/第289卷 > 宋
## 钦定古今图书集成/明伦汇编/官常典/第289卷 > 宋

宋宗正寺设卿、少卿、丞，统主簿及宗学博士之属。
按《宋史职官志》：“宗正寺　卿、　少卿、　丞、　主簿各
一人。卿掌叙宗派属籍，以别昭穆，而定其亲疏。少卿
为之贰，丞参领之。凡修纂牒谱图籍，其别有五：曰玉
牒”，以编年之体，叙帝系而纪其历数，凡政令赏罚、封
域、户口、丰凶、祥瑞之事载焉；曰“属籍，序同姓之亲而
第其服，纪之”戚疏远近；曰《宗藩庆系录》。辨谱系之所
自出，序其子孙而列其名位品秩；曰《仙源积庆图》。考
定世次，枝分派别，而系以本宗；曰《仙源类谱》。序男女、
宗妇、族姓、婚姻及官爵迁叙，而著其功罪生死。凡录
以一岁，图以三岁，牒谱籍以十岁，修纂以进。宋初，旧
置判寺事二人，以宗姓两制以上充，阙则以宗姓朝
官以上知丞事。“掌奉诸庙、诸陵荐享之事，司皇族之
籍。”主簿一员，以京官充。

〈注〉旧自丞、簿以上，皆宗姓为之，通署寺事。初置卿、少，率命常参官判寺事。大中祥符八年，以兵部侍郎赵安易兼卿、判寺，赵世长改为知寺事。九年，始定丞、郎以上兼卿，给舍以下兼少卿，郎中以下兼丞，京官主簿，其卿阙则丞以下行寺事，而无知、判之名。

元丰官制行，诏“宗正长贰不专用国姓，盖自有大宗
正司以统皇族也。”渡江后，卿不常置，少卿一人，以太
常兼。绍兴三年，复置少卿一人。五年，复置丞。十年，置
主簿。隆兴元年并省。次年，诏丞、簿复旧制。嘉定九年，
诏以宗学改隶宗正寺，自此寺官又预校试之事。分
案二：曰属籍，曰知杂吏额。胥长一人，胥史一人，胥佐
二人，楷书二人，贴书二人。

大宗正司。景祐三年始置司，以皇兄宁江军节度使、
濮王知大宗正事，皇侄彰化军节度观察留后守节
同知大宗正事。元丰正名，仍置“知及同知官一人，选宗室团练、观察使以上有德望者充；丞二人，以文臣、
京朝官以上充。掌纠合族属而训之以德行道艺”，受
其词讼，而纠正其愆违，有罪则先劾以闻。法例不能
“决者，同上殿取裁。”若宫邸官因事出入，日书于籍，季
终类奏，岁录存亡之数，报宗正寺。凡宗室服属远近
之数及其赏罚规式，皆总之。官属有记室一人，掌笺
奏讲书；教授十有二人，分位讲授，兼领小学之事。旧
制，择宗室贤者为知大宗正事，次一人为同知，其后
位高属尊者为判。熙宁三年，始以异姓朝官二员知
丞事，置局为“睦亲、广亲宅。”是岁，省管干睦亲、广亲宅
及提举郡县主等宅官，以其事归宗正。

〈注〉自熙宁中置丞，始以都官员外郎张稚圭为之。神宗疑用异姓。王安石言：前代宗正固有用庶姓者。乃录春秋时公侯大夫事。神宗曰：“此虽无前代故事，行之何害？”安石曰：“圣人创法，不必皆循前代所以行者。”于是召稚圭，对而命之。

分案五，置吏十有一。元丰五年，诏大宗正司不隶六
曹，其丞属中书省奏差。元祐四年，诏宗室越本司诉
事者罪之。六年，诏宗正按熙宁敕，诸院建小学，自八
岁至十四岁，首检举入学。绍圣元年，诏袒免外两世
孤遗贫乏者，验廪给之。四年，诏宗室妇女自外还京，
并报宗正。崇宁三年，诏大宗正及外宗正司，将条贯
事迹关宗正寺，修纂图牒。政和三年，诏以知大宗正
事仲忽提举宗子学事。崇宁三年，置南外宗正司于
南京，西外宗正司于西京，各置敦宗院。初，讲议司言
“宗室疏属，愿居两京辅郡者，各置敦宗院，其两京各
置外宗正司。”从之。仍诏各择宗室之贤者一人为知
宗，掌外居宗室。诏复定宗学博士、正、录员数。大观四
年罢，政和二年复旧。又诏“敦宗院，宗子有文艺行实
众所共知者，许外宗正官考察以闻。”中兴后，以位高
属尊者为判大宗正事，其知及同知如旧制。又置知
大宗正丞一员，以文臣充，掌纠合宗室而检防训饬
之。凡南班宗室磨勘、迁转、袭封、请给，核其当否；嫁娶
房奁，分析财产，酌厚薄多寡而订其议。凡宗室除合
该赐名外，皆大宗正定名，而后报宗正寺。其馀迁授
官资、“支给钱米，考核以诏予夺。其不率教者，以法拘
之，岁久知悔，则除其过名。”复置南外宗正司、西外宗
正司，以处宗室之在外者。各仍旧制设敦宗院，皆设
知宗所在通判职官兼丞簿。其纠合、检防、训饬，如大
宗宗正司。西、南外两司阙，知宗间令大宗正司选择
保明而后授之，又各置教授以课其行艺。南渡初，先
徙宗室于江、淮，于是大宗正司移江宁，南外移镇江，
西外移扬州。其后屡徙，后，西外止于福州，南外止于
泉州。又置绍兴府宗正寺，盖初随其所寓而分管辖
之。乾道七年，尝欲移绍兴府宗司于蜀，不果，后并归
行在。嘉定间，用臣僚言，乞凡除授知宗，须择老成更
练之人。诏知宗正丞照百司例，每日入局，所以示增
重宗盟之意。

玉牒所，淳化六年，始设局置官，诏以“皇宋玉牒”为名，
建玉牒殿。咸平初，命赵安易、梁周翰编属籍，始创规
制。大中祥符六年，以知制诰刘筠、夏竦为修玉牒官，
自后置一员或二员。元丰官制行，分隶宗正寺官。寺
丞王巩奏：“玉牒十年一进，并以学士典领。自熙宁中
范镇进书之后，神宗玉牒至今未修。”《仙源类谱》：“自庆
历中张方平修进之后，仅五十年，并无成书。乞别立
法，其修玉牒及类谱官，每二年一具草缴进。”从之。绍
圣三年，应宗室赐名，三祖下，各随祖宗之支子而下，
虽兄弟数多，并为一字相连。南渡后，绍兴十二年，始
建玉牒所，提举一人或二人，以宰相执政为之，以侍
从官一人兼修，宗正卿少而下同修纂。先是，宗正寺
丞邵大受奏：“讲求宗正寺旧掌之书，曰《皇帝玉牒》，曰
《仙源积庆图》，曰《宗藩庆系录》，曰《宗支属籍》。南渡，《四书》
散失，今重加修纂，《仙源、庆系》《属籍总要》，合《图录》《属籍》
三者而一之，既无愧于昔矣，独《玉牒》一书未修，宜搜
访讨论，以正九族，以壮本支。”于是始置官如旧制，分
案五，置吏十。乾道八年，诏“玉牒殿主管香火差内侍
三员、武臣一员充，并改作干办玉牒所殿。”

### 仁宗庆历五年春三月己未诏大宗正励诸宗子授经务学

按：《宋史仁宗本纪》云云。

### 皇祐五年春二月乙未诏宗室通经者大宗正司以闻

按：《宋史仁宗本纪》云云。

### 英宗治平元年夏六月己亥增宗室教授丁未增同知大宗正事一员

按：《宋史英宗本纪》云云。

### 神宗熙宁二年诏宣祖太祖太宗之子皆择其后一人世世封公

按《宋史神宗本纪》不载。　按《秦王廷美传》：熙宁二年，
诏宣祖、太祖、太宗之子，皆择其后一人为宗，世世封

继袭去年，诏祖宗之子，皆择其后一人为宗，世世封
公，即与旧制有异。按礼文，诸王、公、侯、伯、子、男皆子孙
承嫡者，传袭。若无嫡子及有罪疾，立嫡孙；无嫡孙，以
次立嫡子；同母弟；无母弟，立庶子；无庶子，立嫡孙；同
母弟；无同母弟，立庶孙；曾孙以下准此。合依《礼令》传
嫡承袭。”诏可。乃以承亮为秦国公，奉秦王廷美祀。
熙宁十年，始令宗子试法。

按《宋史神宗本纪》不载。　按《选举志》：“初，宗学废置无
常，凡诸王属尊者，立小学于其宫。其子孙自八岁至
十四岁皆入学，日诵二十字。其已授环卫官，有学艺
得召试迁转者，每有之，然非有司常试，乃特恩也。熙
宁十年，始立宗子试法，凡祖宗袒免亲已受命者，附
锁厅试，自袒免以外，得试于国子监。礼部别异其卷
而校之，十取其五。举者虽多，解毋过五十人。廷试亦
不与进士同考，年及四十，尝累举不中，疏其名以闻，
而录用之。其官于外，而不愿附各路”锁试，许谒告，试
国子监。

### 徽宗崇宁 年两京皆置敦宗院院皆置大小学校立考选法

按《宋史徽宗本纪》不载　按《选举志》：崇宁初，疏属年
二十五，以经义律义试礼部，合格分二等，附进士榜，
与三班奉职。文优者奏裁。其不能试及试而黜者，读
律于礼部，推恩于三班借职，勿著为令。及两京皆置
敦宗院，院皆置大小学教授，立考选法如熙宁格。出
官所莅长贰或监司有二人任之，乃注授。后又许见
在任者、于本任附贡士试

### 大观四年诏宗子依贡士法殿试

按：《宋史徽宗本纪》不载。　按《选举志》：大观三年，宗子
释褐者十二人，宗学官须宗子中上舍第且有行者，
方始为之。四年，诏：“宗子之升上舍，不经殿试遽命之
官。熙宁法不如是，其依贡士法，俟殿试补入上、中等
者，唱名日取裁。”后又定上等赐上舍及第，中等赐出
身，授官有差。凡隶学有笃疾若亲老无兼侍者，大宗
正察其实，罢归。

### 宣和二年诏罢宗子量试出官之法

按《宋史徽宗本纪》不载　按《选举志》云云。

### 高宗绍兴二年初策士及宗子于集英殿

按《宋史高宗本纪》。不载　按《选举志》云云。

绍兴十四年，始建宗学于临安。

按《宋史高宗本纪》，不载。　按《选举志》：“绍兴十四年，始
建宗学于临安，生员额百人，太学生五十人，小学生
四十人，职事各五人。置诸王宫大小学教授一员。在
学者皆南宫北宅子孙，若亲贤宅近属，则别选馆职
教授。”按《宗室列传》：“子偁子伯琮，被选入宫，是为孝
宗。既封建国公，就传子偁。召对，言宗室之寓于外者，
当聚居官舍，选尊长钤束之。年未十五附入州小学，
十五入大学，许依进士就举。未出官者亦许入学听
读，及二年听参选。”高宗纳其说。

绍兴十五年，命诸路宗室愿赴行在试者，依熙宁旧
制。

按：《宋史高宗本纪》不载。　按《选举志》：“初，行在宗室试
国子监者，有官锁厅，七取其三；无官应举，七取其四；
无官袒免亲取应，文理通为合格，不限其数而外，任
主宫观岳庙，试于转运司者，取放之额同进士。”绍兴
十五年，命诸路宗室愿赴行在试者，依熙宁旧制，并
国子监请解，不愿者依崇宁通用贡举法。

绍兴二十七年，进呈《玉牒》。

按《宋史高宗本纪》。不载　按《礼志》。二十年五月八日
进呈中兴圣统。太常博士丁屡明言。乞比附进呈玉
牒行礼。二十四年进呈徽宗御集。礼部言昨绍兴十
年徽宗御制拟以“敷文”名阁。今乞权安奉于天章阁。
续俟崇建。二十六年十月进呈太后回銮事实。二十
七年三月。宰臣沈该言。“玉牒所官陈康伯等先次编
修”《太祖皇帝玉牒》，自诞圣至即位，自建隆元年至开
宝九年，通修一十七年《开基玉牒》，旧制以梅红罗面
签金字，今欲题曰《皇宋太祖皇帝玉牒》。又编修《今上
皇帝玉牒》，自诞圣之后圣德祥瑞建大元帅府事迹，
至即帝位二十馀年，又自即位后编修至绍兴二年，
通修二十六年《中兴玉牒》，今欲题曰“《皇宋今上皇帝
玉牒》。宣祖、太祖、太宗、魏王下各宗《仙源类谱》五世昭
穆，今已修写进本，乞择日进呈。”诏从其请。前期，仪鸾
司、临安府于玉牒殿向南上设权安奉玉牒、《类谱》并
中兴圣统幄次，又于玉牒所向外设骑从官及文武
百官等待班幕次，又于景灵宫内外设骑从官幕次。
进呈前一日，俟朝退，玉“牒所提领官、都大提举诸司
官、承受官、玉牒所官等赴本所幕次宿卫。”俟仪仗乐
人等排立，御史台、阁门、太常寺分引玉牒所官诣玉
牒殿下北向立。礼直官引提领官诣玉牒殿下北面
立。礼直官“揖”，“躬”、拜，提领官拜，在位官皆再拜讫。次引
提领官诣香案前搢笏，三上香，执笏退复位，皆再拜讫，班退，归幕次。宿卫仪仗乐人作乐，昼夜更互排立。
其日五更，御史台、阁门、太常寺引分提领官、宰执、使
相、侍从、台谏、两省官、知阁礼官、南班宗室诣玉牒殿
北向立。礼直官揖，“躬、拜”，提领官拜，在位官皆再拜讫。
次引提领官诣玉牒、类谱香案前，搢笏，三上香，执笏
退复位。礼直官引提领官诣前西向立。次骑从官分
左右乘马，俟玉牒所率辇官奉擎《玉牒》《类谱》腰舆进
行，乐人作乐，仪卫仪仗迎引。次引提领官、宰执、使相、
侍从、台谏、两省官、知阁礼官、南班宗室骑从，至和宁
门下马，执笏步从《玉牒》《类谱》至垂拱殿门外幄次，步
从官权归幕次，乐止。仪卫、乐人等并于幄次前排立，
俟进呈《玉牒》、谱类，并如阁门仪讫。俟《玉牒》《类谱》出殿
门，御史台、阁门、太常寺分引提领官、宰执、使相、侍从、
台谏、两省官、知阁礼官、南班宗室分左右执笏步从，
仪卫乐人前引，迎奉出皇城北宫门，步从等官上马
骑从，至和宁门外。前引将至玉牒所，御史台、阁门、太
常寺分引文武百官于玉牒所门内殿门外立班，内
文臣釐务通直郎以上，及承务郎见任寺监主簿执
事官以上，武臣修武郎以上，迎拜讫。如值雨，地下沾
湿，迎拜官吏不迎拜。骑从官至玉牒所，并下马执笏，
步从诣玉牒殿下，分东西相向立。礼直官引提领官
诣《玉牒类谱》幄前西向立定。俟玉牒所率辇官奉擎
《玉牒》《类谱》入幄，仪仗、仪卫、辇官、乐人更互排立，提领
官、宰执、使相、侍从、台谏、两省官、知阁礼官、南班宗室
及玉牒所官分官赴景灵宫迎奉皇帝中兴圣统，赴
玉牒殿，同时安奉。俟安奉时将至，设香案毕，次御史
台、阁门、太常寺分引文武百官诣玉牒殿下，并北向
立班定，直官引提领官诣幄前西立，俟日官报时及，
次玉牒所安奉《玉牒类谱》讫，次引提领官复位，北向
立定。礼直官揖，躬拜，提领官拜，在位官皆再拜讫。礼
直官引提领官诣香案前，搢笏，三上香，执笏退，复位，
立定，在位皆再拜讫，退，仪卫、乐人等以次退。自是，凡
进书并仿此。

### 孝宗隆兴元年诏宗子不以远近多寡文解两次者并赴廷试略通文墨者量试推恩量试不中年四十以上补承信郎

按《宋史孝宗本纪》不载。　按《选举志》：“孝宗登极，凡宗
子不以服属远近，人数多寡，其曾获文解两次者，并
直赴廷试，略通文墨者量试推恩。习经人本经义二
道，习赋人诗赋各一首，试论人论一首，仍限一十五
岁以上。合格第一名承节郎，馀并承信郎，曾经下省
人免量试推恩，四川则附试于安抚制置司。”于是入
仕者骤逾千人。隆兴元年，诏量试不中，年四十以上
补承信郎，展三年出官，馀并于后举再试。四月，御射
殿引见，取应省试第一人，赐同进士出身；第二、第三
人补保义郎；馀四十人承节郎，七人承信郎。凡宗室
锁厅得出身者，京官进一秩，选人比类循资，无官应
举得出身者补修职郎。濮、秀二王下子孙中进士举
者，更特转一秩。

### 乾道五年命宗室职事随侍子弟许赴国子监补

按《宋史孝宗本纪》不载　按《选举志》云云。

乾道六年，宗子锁厅登第者，依元资改授。

按《宋史孝宗本纪》不载　按《选举志》：乾道六年，臣僚
上言，“神宗朝始立教养选举宗子之法，保义至秉义，
锁试则与京秩，在末科则升甲，取应不过量试注官，
所以宠异同姓，不与寒畯等也。然曩时向学者少，比
年隽异者多，或冠多士，或登词科，几与寒士齐驱，而
入仕寖繁，未知裁抑，非所以示至公也。”于是礼部请
锁“厅登第者，旧于元官上转行两官，自今止依元资
改授，馀准旧制。”

乾道十二年，立宗子定额。

按《宋史孝宗本纪》不载。　按《选举志》：十二年，右正言
胡卫请“自今宗室监试，无官应举，照锁厅例七取其
二，省试则三举所放人数，如取应例，立为定额。从之。”

### 光宗 年诏嗣秀王伯圭诸子得换班

按《宋史光宗本纪》不载　按《宗室列传》：嗣秀王伯圭，
字禹锡，高宗同母弟也。淳熙三年，授安德军节度使，
寻加开府仪同三司，充万寿观使，朝德寿宫，上皇赐
玉带，加少保，封荥阳郡王。高宗崩，入临，充攒宫总护
使，除少傅。光宗即位，升少师，逾年召见，迁太保，封嗣
秀王，赐甲第于安僖祠侧。臣僚上言，“治平中，追崇濮
邸王子孙几二十人，皆自环卫序迁其官，今居南班
者止师夔一人，非所以强本支而固磐石也。前未见
秀邸时，欲赋以禄，则不免责以吏事。今已建邸而犹
责吏事，他日或不免于议，治则伤恩，不则废法，曷归
之南班，俾无吏责而享富贵。”遂诏伯圭诸子得换班。

### 宁宗嘉定四年宗子第一名于应得恩例外更迁一秩

按《宋史宁宗本纪》不载。　按《选举志》：嘉定四年“诏锁
厅应举。省试第一名、殿试唱名授官日于应得恩例
外更迁一秩嘉定九年以宫学并归宗庠教授改为博士。宗谕
按《宋史宁宗本纪》不载。　按《选举志》云云。

嘉定十四年，宗子年十五以下者，许试小学生，置诸
王宫大小学教授。

按《宋史宁宗本纪》，不载。　按《选举志》：“十四年，命前隶
宫学近属令附宗学公私试，中选者与正补宗学生。
近属子孙年十五以下者，许试小学生。复置诸王宫
大小学教授一员，宗学解试，依太学例取放。每举附
国子监发解所，异题别考。”

### 理宗宝庆二年宗子赐同进士出身

按《宋史理宗本纪》不载。　按《选举志》：“宝庆二年，以锁
厅宗子第一名若搢，学深春秋，秀出谱籍，与补保义
郎，特赐同进士出身，仍换修职郎。”

### 端平元年宗子就试召知职官委保以防欺诈

按《宋史理宗本纪》，不载。　按《选举志》：“端平元年，命宗
子锁厅应举解试，凡在外州军，或寄居，或见任随侍
及见寓行在就试者，各召知职官委保正身，国子监
取其宗子出身训名，主长左验，以凭保收试。仍于试
卷家状内具保官职位、姓名，以防欺诈。”

### 淳祐二年为宗子置内小学

按《宋史理宗本纪》不载　按《选举志》：“淳祐二年，建内
小学，置教授二员，选宗子就学。”

### 宝祐元年宗子进士二人授保义郎二十九人授承节郎

按《宋史理宗本纪》不载。　按《选举志》：宝祐元年五月，
特正奏名进士宗子必晄等二人特授保义郎，若瑰
等二十九人承节郎。敕略曰：“必晄等取应及选，咸补
右阶，盖欲诱之进学而教以入仕也。其毋以是自画
焉。”

### 度宗咸淳元年宗子举人遇即位恩并赴类试

按：《宋史度宗本纪》不载。　按《选举志》：“咸淳元年，以锁
厅应举宗子两请举人，遇即位赦恩，并赴类试。其曾
经覆试，文理通者，照例升等，文理不通及未经覆试
者则否。第五等人特与免铨出官。”

咸淳九年，宗子并取乳名、训名、公据，方许收试
按《宋史度宗本纪》不载。　按《选举志》：九年，凡无官宗
子应举，初生则用乳名给据，既长则用训名，其赴诸
路漕司之试，有一人前后用两据印二卷者。至是，命
漕司并索乳名、训名各项公据，方许收试，以杜奸弊。